CELEX: 
Language: lv
Date: 2019-10-09 00:00:00
Title: KOMISIJAS REGULA (ES) …/.. ar ko groza V pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)

KOMISIJAS REGULA (ES) …/..
            
            
               (9.10.2019),
            
            
               ar ko groza V pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) 
               
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK
                  1
               , un jo īpaši tās 131. pantu,
            
            
               tā kā:
            
            
               (1)Regulas (EK) Nr. 1907/2006 V pielikumā ir saraksts ar vielām, attiecībā uz kurām noteikts atbrīvojums no pienākuma vielu reģistrēt saskaņā ar minētās regulas 2. panta 7. punkta b) apakšpunktu.
            
            
               (2)Digestāts ir daļēji ciets vai šķidrs atlikummateriāls, kas ir higienizēts un stabilizēts bioloģiskās apstrādes procesā, kura pēdējais posms ir anaerobiska noārdīšana, ja šā procesa ielaide ir bionoārdāmi materiāli tikai no nebīstamiem segregētiem avotiem, piem., pārtikas atkritumi, kūtsmēsli un enerģētiskie kultūraugi. Regulas (EK) Nr. 1907/2006 V pielikumā jau ir iekļauta biogāze, kas rodas tādā pašā procesā kā digestāts vai citos anaerobiskās noārdīšanās procesos, kā arī komposts, kas rodas līdzīgu bionoārdāmu materiālu aerobiskās sadalīšanās procesā. Tāpēc minētajā pielikumā būtu jāiekļauj arī digestāts, kas vai nu nav atkritumi, vai vairs nav atkritumi, jo prasīt šo vielu reģistrēt ir nelietderīgi un nevajadzīgi un tās atbrīvošana no Regulas (EK) Nr. 1907/2006 II, V un VI sadaļas noteikumiem regulas mērķus neskar. 
            
            
               (3) Līdz šim nav iesniegts neviens digestāta reģistrācijas pieteikums. Digestāta iekļaušanai Regulas (EK) Nr. 1907/2006 V pielikumā vajadzētu radīt skaidrību, ka kompostam un biogāzei piemērojamo esošo atbrīvojumu iemesliem analoģisku iemeslu dēļ atbrīvojums no reģistrācijas prasības piemērojams arī digestātam, tā novēršot neskaidrības, ar ko saskaras gan digestāta ražotāji un lietotāji, gan izpildes panākšanas iestādes.
            
            
               (4)Tādēļ Regulas (EK) Nr. 1907/2006 V pielikums būtu attiecīgi jāgroza.
            
            
               (5)Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 1907/2006 133. pantu izveidotā komiteja,
            
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 1907/2006 V pielikums tiek grozīts saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 9.10.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 396, 30.12.2006., 1. lpp.
               
            
      
    ---documentbreak--- 
      
         
         
            
               LV
               
            
               PIELIKUMS
            
            
            
               Regulas (EK) Nr. 1907/2006 V pielikumu groza šādi:
            
            
            
               1) pielikuma 12. punktu aizstāj ar šādu:
            
            
               “12. Komposts, biogāze un digestāts.”